text: পঁচাত্তরের পর যারা ক্ষমতায় এসেছে তারাই খুনিদের মদদ দিয়েছে
  প্রথম পাতা জাতীয় পঁচাত্তরের পর যারা ক্ষমতায় এসেছে তারাই খুনিদের মদদ দিয়েছে
  জাতীয় ডেস্ক: প্রধানমন্ত্রী শেখ হাসিনা বলেছেন, পঁচাত্তরের পর যারা রাষ্ট্র ক্ষমতায় এসেছে তারাই ১৫ আগস্টের খুনিদের মদদ দিয়েছে।
  তিনি যোগ করেন, যেভাবে জিয়াউর রহমান অবৈধভাবে ক্ষমতা দখল করে খুনিদের দূতাবাসে চাকরি দিয়েছিল সেভাবে খালেদা জিয়াও পুনর্বাসন করেছেন। এরশাদও খুনিদের মদদ দিয়েছে পুরস্কৃত করেছে।
  শুক্রবার বিকালে রাজধানীর আগারগাঁওয়ে বঙ্গবন্ধু আন্তর্জাতিক সম্মেলন কেন্দ্রে জাতীয় শোক দিবসের এক আলোচনা সভায় এসব কথা বলেন তিনি।
  সেখ হাসিনা বলেন, তখন একটি মাত্র টেলিভিশন ছিল-বিটিভি। সেই বিটিভিতেও একটিবারের জন্য বঙ্গবন্ধুর নামটি আসেনি। একেবারে ইতিহাস থেকেই মুছে ফেলার অপচেষ্টা করা হয়।